গত রাতে বিমান বাংলাদেশ এয়ারলাইন্সের জেনারেল ম্যানেজার (জনসংযোগ) ও মুখপাত্র শাকিল মেরাজ বলেন, আমরা ড্রিমলাইনার-৭৮৭ দিয়ে এত দিন মালয়েশিয়া ও সিঙ্গাপুর রুট পরিচালনা করেছি। উদ্দেশ্য ছিল বিদেশী পাইলটদের তত্ত্বাবধানে আমাদের নিজস্ব পাইলট তৈরি করা। সেটি হয়ে গেছে। তাই এসব রুট থেকে (শর্ট দূরত্ব) এখন সাড়ে ৫ ঘণ্টার দূরত্বের যাত্রাপথ কুয়েত ও কাতারের রাজধানী দোহা রুটে ড্রিমলাইনার চলাচল করবে মঙ্গলবার থেকে। মালয়েশিয়ান ‘ফ্লাই গ্লোবালের’ লিজ বোয়িংয়ের চুক্তি শেষ হওয়া প্রসঙ্গে তিনি এ প্রতিবেদককে বলেন, ইতোমধ্যে দু’টি এয়ারক্র্যাফট চলে গেছে। আজ আরো একটি চলে যাবে। বাকি যে বোয়িং থাকবে সেটি যাবে নভেম্বরের ১৫ তারিখে।